એક ભ્રમણા પણ છે કે આઈવીએફ પછી મહિલાએ નવ મહિના સંપૂર્ણ પથારીમાં આરામ જ કરવાનો હોય છે. ફરી એક વાર કહી દઈએ કે આઈવીએફ માત્ર ગર્ભવતી થવાની પ્રક્રિયા છે. જો એક વાર ભ્રૂણ ગર્ભાશયમાં આવી ગયું તો તે પછી બાળકનો વિકાસ એ રીતે જ થાય છે જેવો સામાન્ય ગર્ભાવસ્થામાં થાય છે. સ્વાભાવિક છે કે ડૉક્ટર સામાન્ય ગર્ભાવસ્થામાં મહિલાને જે કામ કરવાની છૂટ આપે છે તે જ છૂટ આઈવીએફથી ગર્ભવતી થયેલી મહિલાને પણ મળી શકે છે.